חוק הכניסה לישראל (תיקון מס' 28), התשע"ז–2017
הצעת חוק פרטית, הכנסת ה-20
פורסם: ספר החוקים, חוברת 2610, עמ' 458, 2017-03-14T00:00:00+02:00
חוק הכניסה לישראל (תיקון מס' 28), התשע"ז–2017 התקבל בכנסת ביום ח' באדר התשע"ז (6 במרץ 2017). החוק קובע כי לא יינתנו לאדם שאינו אזרח ישראלי או תושב קבע במדינת ישראל אשרה ורישיון ישיבה מכל סוג שהוא, אם הוא, הארגון או הגוף שהוא פועל עבורם, קורא לחרם על מדינת ישראל או התחייב להשתתף בחרם כאמור. יחד עם זאת, כיוון שייתכנו מקרים מיוחדים, החוק קובע כי שר הפנים יהיה רשאי לתת לאדם כאמור אשרה ורישיון ישיבה מטעמים מיוחדים שיירשמו.